钦定古今图书集成/理学汇编/学行典/第171卷 > 同居仁
## 钦定古今图书集成/理学汇编/学行典/第171卷 > 同居仁

按《元史同恕传》：“恕弟子第五居仁，字士安。幼师萧㪺，
弱冠从恕受学，博通经史，躬率子弟致力农亩，而学
徒满门。其宏度雅量，能容人所不能容。尝行田闲，遇
有窃其桑者，居仁辄避之。乡里高其行义，率多化服，
作字必楷正，游其门者，不惟学明而行加修焉。卒之
日，门人相与议易名之礼，私谥之曰‘静安先生’。”